After You คือแบบ ไม่ต้องโฆษณาให้เหนื่อย เพราะการที่มีคิวยาวเป็นร้อยเป็นสิ่งที่การันตีอยู่แล้ว 
วันที่ซิมไปทานพอดีเป็นวันธรรมดา แถมตอนบ่ายต้นๆด้วย เราเดินเข้าไปสวยๆเลยค่ะ ได้นั่งเลย ช่างเป็นความภาคภูมิใจอย่างหนึ่งของชีวิตทีเดียว 

ซิมอายที่จะบอกว่า เพิ่งจะได้เคยลอง  Strawberry Cheesecake Kakigori ซึ่งเห็นมานาน และมีหลายคนมามทานแล้วชื่นชอบ เราก็เลยอยากลองบ้าง คือทางร้านต้องใช้เวลาในการทำเล็กน้อย พนักงานยิ้มแย้ม รับเงินและบอกว่า ประมาณ15นาที นะคะ ซึ่ง เรามาถึงขั้นนี้ 15นาที เรื่องเล็ก 

ตอนมาถึง...โอ้วว..งดงามจริงๆ มันดูฟู นุ่ม อู้ฟู่ น่ากินมากๆ เราก็ไม่ช้า รีบตักตรงส่วนข้างๆพร้อมซอสStrawberry ทานทันที หือ...อร่อย นุ่มนวล ดีงามจริงๆ ซอสทำได้ เปรี้ยวหวานแก้เลี่ยน กำลังดี  ตัวน้ำแข็งไสที่มาจากนมก็นุ่มๆ ไม่มีเกร็ดให้ระคายใจเลย ชอบมากค่ะ ส่วนชีสเค้กข้างล่าง ขอบพายก็ยังกรอบ เค็มๆมันๆ ตัดกับตัวน้ำแข็งไสดีมาก 
ทางร้านให้ซอสเพิ่มมาอีกเหยือกจิ๋วๆ เผื่อราดเพิ่มระหว่างทาง สิ่งที่ทำให้ชีวิตยุ่งยากหน่อยก็คือ มันใหญ่ และเสียดายมากถ้ามันหล่น  

สรุปแล้ว เป็นอีก1 เมนูที่เป็นที่นิยม และอร่อยสดชื่นดีค่ะ ส่วนตัวชอบมากๆ และจะหาเวลาดีๆไปทานอีกให้ได้ 
